Document ID: 32005D0828

KOMISJONI OTSUS,
23. november 2005,
millega muudetakse otsust 2005/393/EÜ kitsendustega tsoonide osas, mis on seotud lammaste katarraalse palavikuga Hispaanias
(teatavaks tehtud numbri K(2005) 4481 all)
(EMPs kohaldatav tekst)
(2005/828/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. novembri 2000. aasta direktiivi 2000/75/EÜ, millega kehtestatakse erisätted lammaste katarraalse palaviku tõrjeks ja likvideerimiseks, (1) eriti selle artikli 8 lõike 2 punkti d, artikli 8 lõiget 3 ja artikli 19 kolmandat lõiku,
ning arvestades järgmist:
(1)
Direktiiviga 2000/75/EÜ on kehtestatud eeskirjad ja meetmed lammaste katarraalse palaviku vastu võitlemiseks ühenduses, sealhulgas ohustatud tsoonide ja järelevalvetsoonide kehtestamine ning loomade kõnealustest tsoonidest väljaviimise keeld.
(2)
Komisjoni 23. mai 2005. aasta otsusega 2005/393/EÜ lammaste katarraalsest palavikust ohustatud tsoonide ja järelevalvetsoonide ning nendest tsoonidest välja- või läbiveo tingimuste kohta (2) on ette nähtud selliste geograafiliste piirkondade piiritlemine, kus liikmesriigid peavad kehtestama lammaste katarraalsest palavikust ohustatud tsoonid ja järelevalvetsoonid (kitsendustega tsoonid).
(3)
Hispaania on komisjoni teavitanud 4. serotüübi viiruse levimisest mitmes uues kitsendustega tsooni äärealas.
(4)
Seetõttu tuleks kitsendustega tsooni laiendada, võttes arvesse olemasolevaid andmeid vektori ökoloogiliste seoste ja tema hooajalise tegevuse muutuste kohta.
(5)
Seepärast tuleks otsust 2005/393/EÜ vastavalt muuta.
(6)
Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2005/393/EÜ I lisa tsooni E Hispaaniat käsitlev osa asendatakse järgmisega:
“Hispaania:
-
Cádizi, Málaga, Sevilla, Huelva, Córdoba, Cácerese ja Badajozi provints
-
Jaéni provintsi järgmised piirkonnad: Jaén ja Andújar
-
Toledo provintsi järgmised piirkonnad: Almorox, Belvis de Jara, Gálvez, Mora, Los Navalmorales, Ocaña, Oropesa, Quintanar de la Orden, Madridejos, Talavera de la Reina, Toledo, Torrijos ja Juncos
-
Ávila provintsi järgmised piirkonnad: Arenas de San Pedro, Candelada, Cebreros, Las Navas del Marques, Navaluenga ja Sotillo de la Adrada
-
Ciudad Reali provintsi järgmised piirkonnad: Almadén, Almodóvar del Campo, Ciudad Real, Horcajo de los Montes, Malagón, Manzanares ja Piedrabuena
-
Salamanca provintsi järgmised piirkonnad: Béjar, Ciudad Rodrigo ja Sequeros
-
Madridi provintsi järgmised piirkonnad: Aranjuez, El Escorial, Griñón, Navalcarnero ja San Martín de Valdeiglesias”.
Artikkel 2
Käesolevat otsust kohaldatakse alates 29. november 2005.
Artikkel 3
Käesolev otsus on adresseeritud liikmesriikidele.
Brüssel, 23. november 2005

Labels: 0
3
18
6